સૂર્ય કિરણ ઍરોબેટિક્સની ટીમના વિમાનો સામસામે ટકરાયાં, પાઇલટનું મૃત્યુ\nબૅગ્લુરુમાં આયોજિત થનારા એક ઍર શોના રિહર્સલમાં બે વિમાન સામસામે ટકરાઈને ક્રેશ થઈ ગયા છે. 

સમાચાર સંસ્થા એએનઆઈએ આ અંગે ટ્ટિટર પર જાણકારી આપી હતી. 

Twitter કન્ટેન્ટ પૂર્ણ, 1

બૅગ્લુરુના યેલાહાંકા ઍરપોર્ટ પર આ ઘટના બની હતી જેમાં સૂર્ય કિરણ સૂર્ય કિરણ ઍરોબેટિક્સના બે વિમાનો એકબીજા સાથે હવામાં અથડાયા હતા.

આ ઘટનામાં બેઉ પાઇલટનો બચાવ થયો છે. આગામી 20 તારીખથી ઍર શો શરુ થવાનો હતો.

ઍરફૉર્સનાં નિવેદન પ્રમાણે, દુર્ઘટનાનું કારણ જાણવા તથા જાનમાલનું નુકસાન ચકાસવા તપાસ હાથ ધરવામાં આવી છે.  

પોલીસના કહેવા મુજબ આ ઘટનામાં એક નાગરિકને ઇજા થઈ છે. 

બેંગ્લુરુથી બીબીસીના પ્રતિનિથિ ઈમરાન કુરૈશીના જણાવ્યા પ્રમાણે, દાયકાઓ અગાઉ યૅલહાન્કા તથા હિંદુસ્તાન ઍરૉનોટિક્સ લિમિટેડના ઍરબેઝની સ્થાપના કરવામાં આવી ત્યારે તે શહેરી વિસ્તારથી દૂર હતા. 

પરંતુ વસતિ વધારાને કારણે આ ઍરપૉર્ટ્સની આજુબાજુ શહેરી વિસ્તાર વસી ગયો છે.  

જે કોઈ પણ બંદૂક ઉઠાવશે એ માર્યા જશે -  ભારતીય સેના

લેફ્ટનન્ટ જનરલ કંવલજીત સિંહ ઢિલ્લ

પુલવામામાં થયેલા ઉગ્રવાદી હુમલા અને ઍન્કાઉન્ટર બાદ ભારતીય સેનાએ આજે પત્રકાર પરિષદ કરી હતી, જેમાં બંદૂક ઉઠાવનારને ઠાર કરવામાં આવશે તેવી વાત કરાઈ હતી.

પત્રકાર પરિષદમાં ચિનાર કૉર્પ્સના લેફ્ટનન્ટ જનરલ કંવલજીત સિંહ ઢિલ્લને જાણકારી આપી કે પુલવામા હુમલાના માસ્ટરમાઇન્ડ પાકિસ્તાની કામરાનને સોમવારે ઠાર કરવામાં આવ્યો છે.

પત્રકાર પરિષદમાં જમ્મુ-કાશ્મીરના વરિષ્ઠ પોલીસ અધિકારી, શ્રીનગરના આઈજી, સીઆરપીએફના આઈજી અને વિક્ટર ફૉર્સના મેજરે હાજરી આપી હતી. 

પત્રકાર પરિષદમાં ઢિલ્લને ખીણમાં પથ્થરબાજી કરનારાઓને પણ ચેતવણી આપી હતી. 

તેમણે કહ્યું કે સેના પાસે શરણાગતિની નીતિ છે, પરંતુ હવે જે પણ સેના સામે બંદૂક તાકશે તે માર્યા જશે. 

તેમણે કહ્યું કે અમે નથી ઇચ્છતા કે કોઈ નાગરિક ઘાયલ થાય.

સેનાએ જૈશ-એ-મોહમ્મદને આઈએસઆઈનું સંતાન ગણાવી તેની પાછળ પાકિસ્તાનનો હાથ હોવાનું જણાવ્યું હતું.

સુરક્ષાદળો સાથેના સંઘર્ષમાં ગત વર્ષે 252 આતંકીઓ માર્યા ગયા હોવાની તથા પુલવામા હુમલાના 100 કલાકમાં કાશ્મીરમાંથી જૈશની લીડરશિપને ખતમ કરી દીધી હોવાની વાત કહી હતી. 

તેમણે જમ્મુ-કાશ્મીરની મહિલાઓને પોતાનાં બાળકોને સમજાવવાની અને શરણાગતિ સ્વીકારી લેવાની અપીલ કરી હતી.

તમે આ વાંચ્યું કે નહીં?

ગૂગલ સર્ચમાં પાકિસ્તાનનો ઝંડો બની ગયો બેસ્ટ ટૉઇલેટ પેપર

પુલવામામાં થયેલા ઉગ્રવાદી હુમલા બાદ ગૂગલ સર્ચ...\n\ntl;dr:
સામાન્ય રીતે આકાશમાં રંગો વિખેરતા જોવા મળતા સૂર્ય કિરણ ઍરોબેટિક્સના બે વિમાનો એકબીજા સામે અથડાઈ જતાં  એક પાઇલટનું મૃત્યુ થયું છે.